CELEX: 32015R0131
Language: fi
Date: 2015-01-26 00:00:00
Title: Komission täytäntöönpanoasetus (EU) 2015/131, annettu 23 päivänä tammikuuta 2015 , neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta  ETA:n kannalta merkityksellinen teksti

29.1.2015   
            
            
               FI
            
            
               Euroopan unionin virallinen lehti
            
            
               L 23/1
            
         KOMISSION TÄYTÄNTÖÖNPANOASETUS (EU) 2015/131,
   annettu 23 päivänä tammikuuta 2015,
   neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 2 ja 3 kohdan sekä 38 artiklan d alakohdan,
   sekä katsoo seuraavaa:
   
               (1)
            
            
               Komission asetuksen (EY) N:o 1235/2008 (2) liitteessä III vahvistetaan luettelo kolmansista maista, joiden luonnonmukaisen maataloustuotteiden tuotannon tuotantojärjestelmät ja tarkastustoimenpiteet on hyväksytty asetuksessa (EY) N:o 834/2007 vahvistettuja vastaaviksi.
            
         
               (2)
            
            
               Korean tasavalta on jättänyt asetuksen (EY) N:o 834/2007 33 artiklan 2 kohdan mukaisesti komissiolle pyynnön, jotta maa sisällytettäisiin asetuksen (EY) N:o 1235/2008 liitteessä III vahvistettuun luetteloon tiettyjen jalostettujen maataloustuotteiden osalta. Se on toimittanut mainitun asetuksen 7 ja 8 artiklan mukaisesti edellytetyt tiedot. Näiden tietojen tarkastelun, Korean tasavallan viranomaisten kanssa sen jälkeen käytyjen keskustelujen ja Korean tasavallassa sovellettujen tuotantosääntöjen ja tarkastustoimenpiteiden paikalla tehtyjen tarkastusten perusteella on voitu todeta, että kyseisessä maassa sovellettavat jalostettujen maataloustuotteiden luonnonmukaista tuotantoa koskevat tuotanto- ja tarkastussäännöt vastaavat asetuksessa (EY) N:o 834/2007 vahvistettuja sääntöjä. Näin ollen Korean tasavalta olisi sisällytettävä asetuksen (EY) N:o 1235/2008 liitteessä III olevaan elintarvikkeiksi tarkoitettujen jalostettujen maataloustuotteiden (luokan D tuotteet) luetteloon.
            
         
               (3)
            
            
               Asetuksen (EY) N:o 1235/2008 liitteessä IV on luettelo tarkastuslaitoksista ja tarkastusviranomaisista, joilla on toimivalta tehdä tarkastuksia ja myöntää sertifikaatteja kolmansissa maissa vastaavuustarkoituksessa. Koska Korean tasavalta sisällytetään mainitun asetuksen liitteeseen III, liitteestä IV olisi poistettava asianomaiset tarkastuslaitokset ja tarkastusviranomaiset, jotka on tähän mennessä hyväksytty luokan D tuotteiden Korean tasavallasta tapahtuvan tuonnin osalta.
            
         
               (4)
            
            
               Asetuksen (EY) N:o 1235/2008 liitteitä III ja IV olisi sen vuoksi muutettava.
            
         
               (5)
            
            
               Säännöstä, joka koskee Korean tasavallan sisällyttämistä asetuksen (EY) N:o 1235/2008 liitteeseen III, olisi sovellettava 1 päivästä helmikuuta 2015. Jotta toimijat voisivat mukautua asetuksen (EY) N:o 1235/2008 liitteisiin III ja IV tehtyihin muutoksiin, jälkimmäisen liitteen muutosta olisi kuitenkin sovellettava vasta kohtuullisen ajan kuluttua.
            
         
               (6)
            
            
               Tässä asetuksessa säädetyt toimenpiteet ovat luonnonmukaisen tuotannon sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1235/2008 seuraavasti:
   
               1)
            
            
               Muutetaan liite III tämän asetuksen liitteen I mukaisesti.
            
         
               2)
            
            
               Muutetaan liite IV tämän asetuksen liitteen II mukaisesti.
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Asetuksen 1 artiklan 1 kohtaa sovelletaan 1 päivästä helmikuuta 2015.
   Asetuksen 1 artiklan 2 kohtaa sovelletaan 1 päivästä toukokuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä tammikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 189, 20.7.2007, s. 1.
   
      (2)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).
   
      LIITE I
      Lisätään asetuksen (EY) N:o 1235/2008 liitteeseen III teksti seuraavasti:
      
         ”KOREAN TASAVALTA
         1.   
               Tuoteluokat
            : 
         
                     Tuoteluokka
                  
                  
                     Luokka liitteen IV mukaisesti
                  
                  
                     Rajoitukset
                  
               
                     Elintarvikkeiksi tarkoitetut jalostetut maataloustuotteet
                  
                  
                     D
                  
                  
                      
                  
               2.   
               Alkuperä
            : Luonnonmukaisesti tuotetut luokan D tuotteiden ainesosat, jotka on tuotettu Korean tasavallassa tai jotka on tuotu Korean tasavaltaan:
         
                     —
                  
                  
                     joko unionista,
                  
               
                     —
                  
                  
                     tai kolmannesta maasta, jonka osalta Korean tasavalta on todennut, että tuotteet on tuotettu ja tarkastettu kyseisessä kolmannessa maassa Korean tasavallan lainsäädännössä vahvistettuja sääntöjä vastaavien sääntöjen mukaisesti.
                  
               3.   
               Tuotantostandardit
            : Act on Promotion of Environmentally-friendly Agriculture and Fisheries and Management and Support for Organic Food.
         4.   
               Toimivaltainen viranomainen
            : Ministry of Agriculture, Food and Rural Affairs
         5.   
               Tarkastuslaitokset
            : 
         
                     Tunnusnumero
                  
                  
                     Nimi
                  
                  
                     Internetosoite
                  
               
                     KR-ORG-001
                  
                  
                     Korea Agricultural Product and Food Certification
                  
                  
                     www.kafc.kr
                  
               
                     KR-ORG-002
                  
                  
                     Doalnara Organic Certificated Korea
                  
                  
                     www.doalnara.or.kr
                  
               
                     KR-ORG-003
                  
                  
                     Bookang tech
                  
                  
                     www.bkt21.co.kr
                  
               
                     KR-ORG-004
                  
                  
                     Global Organic Agriculturalist Association
                  
                  
                     www.goaa.co.kr
                  
               
                     KR-ORG-005
                  
                  
                     OCK
                  
                  
                     
                        
                  
               
                     KR-ORG-006
                  
                  
                     Konkuk University industrial cooperation corps
                  
                  
                     http://eco.konkuk.ac.kr
                  
               
                     KR-ORG-007
                  
                  
                     Korea Environment-Friendly Organic Certification Center
                  
                  
                     www.a-cert.co.kr
                  
               
                     KR-ORG-008
                  
                  
                     Konkuk Ecocert Certification Service
                  
                  
                     www.ecocert.co.kr
                  
               
                     KR-ORG-009
                  
                  
                     Woorinong Certification
                  
                  
                     www.woric.co.kr
                  
               
                     KR-ORG-010
                  
                  
                     ACO(Australian Certified Organic)
                  
                  
                     www.aco.net.au
                  
               
                     KR-ORG-011
                  
                  
                     BCS(BCS Oko-Garantie GmbH)
                  
                  
                     www.bcs-oeko.com
                  
               
                     KR-ORG-012
                  
                  
                     BCS Korea
                  
                  
                     www.bcskorea.com
                  
               
                     KR-ORG-014
                  
                  
                     The Center for Environment Friendly Agricultural Products Certification
                  
                  
                     www.hgreent.or.kr
                  
               
                     KR-ORG-015
                  
                  
                     ECO-Leaders Certification Co.,Ltd.
                  
                  
                     www.ecoleaders.kr
                  
               
                     KR-ORG-016
                  
                  
                     Ecocert
                  
                  
                     www.ecocert.com
                  
               
                     KR-ORG-017
                  
                  
                     Jeonnam bioindustry foundation
                  
                  
                     www.jbio.org/oc/oc01.asp
                  
               
                     KR-ORG-018
                  
                  
                     Controlunion
                  
                  
                     http://certification.controlunion.com
                  
               6.   
               Sertifikaatin myöntävät laitokset ja viranomaiset
            : katso 5 kohta.
         7.   
               Luetteloon sisällyttämisen kesto
            : 31. tammikuuta 2018 saakka.”
      
   
   
      LIITE II
      Muutetaan asetuksen (EY) N:o 1235/2008 liite IV seuraavasti:
      
                  1)
               
               
                  Poistetaan Australian Certified Organicia koskevan merkinnän 3 kohdassa kolmatta maata ”Etelä-Korea” ja koodinumeroa ”KR-BIO-107” koskeva rivi.
               
            
                  2)
               
               
                  Poistetaan BCS Öko-Garantie GmbH:ta koskevan merkinnän 3 kohdassa kolmatta maata ”Etelä-Korea” ja koodinumeroa ”KR-BIO-141” koskeva rivi ja rasti D sarakkeesta; korvataan ”Etelä-Korea” nimellä ”Korean tasavalta”.
               
            
                  3)
               
               
                  Poistetaan Bioagricert S.r.l.:ää koskevan merkinnän 3 kohdassa kolmatta maata ”Etelä-Korea” ja koodinumeroa ”KR-BIO-132” koskeva rivi ja rasti D sarakkeesta; korvataan ”Etelä-Korea” nimellä ”Korean tasavalta”.
               
            
                  4)
               
               
                  Poistetaan Bio.inspecta AG:tä koskevan merkinnän 3 kohdassa kolmatta maata ”Etelä-Korea” ja koodinumeroa ”KR-BIO-161” koskeva rivi ja rasti D sarakkeesta; korvataan ”Etelä-Korea” nimellä ”Korean tasavalta”.
               
            
                  5)
               
               
                  Poistetaan Control Union Certificationsia koskevan merkinnän 3 kohdassa kolmatta maata ”Etelä-Korea” ja koodinumeroa ”KR-BIO-149” koskeva rivi ja rasti D sarakkeesta; korvataan ”Etelä-Korea” nimellä ”Korean tasavalta”.
               
            
                  6)
               
               
                  Muutetaan Doalnara Certified Organic Korea, LLC:tä koskeva merkintä seuraavasti:
                  
                              a)
                           
                           
                              poistetaan 3 kohdassa kolmatta maata ”Etelä-Korea” ja koodinumeroa ”KR-BIO-129” koskeva rivi ja rasti D sarakkeesta; korvataan ”Etelä-Korea” nimellä ”Korean tasavalta”.
                           
                        
                              b)
                           
                           
                              poistetaan 4 kohdassa sana ”viini”.
                           
                        
            
                  7)
               
               
                  Poistetaan Ecocert SA:ta koskevan merkinnän 3 kohdassa kolmatta maata ”Etelä-Korea” ja koodinumeroa ”KR-BIO-154” koskeva rivi ja rasti D sarakkeesta; korvataan ”Etelä-Korea” nimellä ”Korean tasavalta”.
               
            
                  8)
               
               
                  Poistetaan Organic Certifiersia koskevan merkinnän 3 kohdassa kolmatta maata ”Etelä-Korea” ja koodinumeroa ”KR-BIO-106” koskeva rivi ja rasti D sarakkeesta; korvataan ”Etelä-Korea” nimellä ”Korean tasavalta”.